Adžine njive (Brajkovo 2)
<s>Adžine njive (Brajkovo 2) su arheološki lokalitet otkriven 2021, prilikom radova na na trasi budućeg autoputa Loznica – Ruma.</s><s>Lokalitet se nalazi u ataru sela Klenak, opština Ruma, Srbija.</s>

<s>Pod vođstvom Arheološkog Instituta u Beogradu i u saradnji „Koridora Srbije”, kompanije „Azvirt” Srbija, Zavoda za zaštitu spomenika kulture iz Sremske Mitrovice i Zavičajnog muzeja Ruma na lokalitetu su 2021 - 2022 obavljeni zaštitni arheološkii radovi.</s><s>Dosad su obavljena istraživanja na površini od 56.000 kvadratnih metara, što predstavlja jedno od najvećih iskopavanja u istoriji arheologije u Srbiji.</s><s>Istraživanjima su obavljena pod vodstvom Dragana Milanovića i Miroslava Kočića.</s>

<s>Adžine Njive su lokalitet gde se primjenjuju najsavremenije metode arheološkog istraživanja: od neinvazivnih metoda snimanja koje je Arheološki Institut godinama razvijao na lokalitetu Viminacijum, preko najmodernijih tehnologija upotrebe 3D skeniranja dronovima, fotogrametrijskom dokumentacijom, i digitalnom bazom podataka, čime sve iskopano ostaje sačuvano i dostupno za buduća istraživanja.</s>

<s>Opština Ruma je jedino područje u Srbiji koje na svojoj teritoriji ima tri Uz arheološke lokalitete Gomolavu u Hrtkovcima i Basijanu u Donjim Petrovcima, Adžine njive ‒ Brajkovo 2 u ataru sela Klenak su treći značajni arheološki lokalitet na području Rume.</s><s>Najveći dio pronađenih artefakata biće uskladišten u Zavičajnom muzeju u Rumi i činiće dio nove stalne postavke,</s>

<s>Nalazi 
Na samom lokalitetu su potvrđeni nalazi iz skoro svih epoha ljudskog života na prostoru Balkana u trajanju više od osam hiljada godina.</s><s>Istražene su cjeline iz mlađeg kamenog doba, bakarnog i željeznog doba, keltske i rimske civilizacije, slavenskih plemena, srednjevekovnih država, sve do današnjih dana.</s>

<s>Starčevačka kultura 
Među najatraktivnijim iskopinama na ovom lokalitetu su dijelovi košnica, kao potvrda razvijenog pčelarstva tokom Starčevačke kulture (6300-5350. godina p.n.e).</s>

<s>Vinčanska kultura 
Za samo osam mjeseci došlo se do jedinstvenih otkrića iz doba vinčanske kulture.</s><s>Iskopani su različiti lični predmeti, grobnice, ostaci kuća sa rešetkama za pečenje, a od umjetničkih predmeta figurice ukrašene mineralnim pigmentima i lampe izrađene u obliku ljudskih figura.</s>

<s>Ostaci kuća opasanih širokim bedemima ukazuju na život u turbulentnom dobu.</s><s>Ono što ovaj lokalitet čini izuzetno značajnim su i fizički ostaci ljudi – 5 neolitskih sahrana vinčanske kulture, koji su još uvijek nedovoljno objašnjeni.</s>

<s>Eneolit 
Istraženo područje plodne savske terase, kao kuriozitet, iznedrilo je i odsečene ljudske glave iz bakarnog doba.</s>

<s>Rimski period 
Iz rimskog perioda se izdvaja cio potvrđeni ekonomski kompleks za preradu i utovar žita, koji je nažalost uhvaćen samo u temeljnim zonama, gde su zub vremena i aktivnost svih ljudi koji su nastavili da žive i privređuju na tom prostoru izbrisala bilo kakve nadzemne ostatke kompleksa.</s>

<s>Doba Kelta 
Iz doba keltske kulture su njihove jedinstvene peći za keramiku.</s>

<s>Reference</s>

<s>Arheološka nalazišta u Srbiji
Vinčanska kultura
Neolitska nalazišta
Starčevačka kultura
Rimska arheološka nalazišta u Srbiji
Keltska arheološka nalazišta u Panoniji</s>

